Rino Serra/Le fior dël mal/027


XXVII 
Con soe veste ondegiante e cangiant, 
Anche cand a marcia a smija ch'a dansa, 
Coma ij longh serpent ij ciarlatan sant 
Dzor ai sò baston a agito con cadansa. 

Come la sabia sombra e l'asur dij desert, 
Tui doi insensibij a l'uman-a soferensa, 
Mé le longhe grije 'd j'onde dël mar duvert, 
Chila as dëslupa con grand indiferensa. 

Ij sò euj sclint son fàit ëd mineraj anciarmant 
E a costa sìmbolica e dròla natura 
L'Àngel nen violà e la Sfins veja a fan mistura, 

Doa tut, l'é òr, assel, lus e diamant, 
E splenderà për sempe, coma astr inutil, 
La frèida maestà dla fomna steril. 

Rino Serra
Leteratura piemontèisa
Baudelaire